પાલનપુરમાં છેક નવાબીકાળથી લડબીનદીનું અસ્તિત્વ છે. જોકે, જિલ્લાની જમીન દફતર કચેરી દ્વારા આ નદીનું વહેણ બદલી વાંકીચૂંકી નદીને સીધી લીટીમાં દર્શાવવામાં આવી હતી. જે બાદ નગરપાલિકાના અધિકારીઓ ભૂમાફિયા અને બિલ્ડરોના હાથે વેચાઇ જતાં નદીના પટમાં મોટાપાયે ગેરકાયદે દબાણો થઇ ગયા છે. જોકે, સૌના આશ્યર્ચ વચ્ચે માત્ર નાના દબાણો દૂર કરી છેલ્લા એક સપ્તાહથી દબાણ દૂર કરવાનું કામ આટોપી લેવામાં આવ્યું છે. રાજકીય પ્રેશર આવતાં જિલ્લા કલેકટર દ્વારા મોટા માથાઓને છાવરવામાં આવ્યા હોવાની ચર્ચા શહેરમાં ટોક ઓફ ધ ટાઉન બની છે.